b'\n_START_ARTICLE_\nAl Montoya\n_START_SECTION_\nPelaajaura\n_START_PARAGRAPH_\nMontoya aloitti j\xc3\xa4\xc3\xa4kiekon kotikaupunkinsa junnujoukkuessa Chicago Young Americans. High schoolin aikana Montoya edusti kouluaan Loyola Academya. Vuonna 2000 h\xc3\xa4n siirtyi NAHL-junioriliigan Texas Tornadon joukkueeseen. _NEWLINE_Kauden 2001\xe2\x80\x932002 Montoya pelasi Yhdysvaltain j\xc3\xa4\xc3\xa4kiekkoliiton kehitysohjelmassa. Kaudeksi 2002\xe2\x80\x932003 h\xc3\xa4n siirtyi yliopistoj\xc3\xa4\xc3\xa4kiekon pariin. H\xc3\xa4n pelasi kolme kautta Michiganin yliopiston joukkueessa. New York Rangers varasi Montoyan vuoden 2004 varaustilaisuudessa ensimm\xc3\xa4isell\xc3\xa4 kierroksella._NEWLINE_Vuonna 2005 Montoya allekirjoitti kolmen vuoden tulokassopimuksen New York Rangersin kanssa. Ammattilaisdebyyttins\xc3\xa4 h\xc3\xa4n teki Rangersin farmijoukkueessa AHL-liigan Hartford Wolf Packissa. Montoya pelasi Rangersin farmissa kolme kautta, kunnes kaudella 2007\xe2\x80\x932008 h\xc3\xa4net myytiin Marcel Hossan kanssa Phoenix Coyotesiin vaihdossa Fredrik Sj\xc3\xb6str\xc3\xb6miin, David LeNeveun ja Josh Grattoniin._NEWLINE_Hein\xc3\xa4kuussa 2008 Montoya teki Phoenixin kanssa jatkosopimuksen. Kausi alkoi kuitenkin Phoenixin farmijoukkueessa San Antonio Rampagessa. Ensimm\xc3\xa4isen NHL-ottelunsa h\xc3\xa4n pelasi 1. huhtikuuta 2009. H\xc3\xa4n pelasi heti debyytiss\xc3\xa4\xc3\xa4n nollapelin. Montoya kulki paljon NHL:n ja AHL:n v\xc3\xa4lill\xc3\xa4, eik\xc3\xa4 saanut paljoa peliaikaa seuraavan kahden kauden aikana._NEWLINE_Kauden 2010\xe2\x80\x932011 lopulla Montoya kaupattiin Phoenixista New York Islandersiin vaihdossa kuudennen kierroksen varausvuoroon. H\xc3\xa4n pelasi ensimm\xc3\xa4isell\xc3\xa4 kaudellaan Islandersissa 20 ottelua, joista joukkue voitti yhdeks\xc3\xa4n. Maaliskuussa 2011 Islanders allekirjoitti Montoyan kanssa vuoden pituisen jatkosopimuksen. Kaudella 2011\xe2\x80\x932012 Montoya pelasi 31 ottelua ja p\xc3\xa4\xc3\xa4sti niiss\xc3\xa4 3,11 maalia ottelua kohden. H\xc3\xa4n oli pitk\xc3\xa4\xc3\xa4n sivussa saatuaan joulukuussa aivot\xc3\xa4r\xc3\xa4hdyksen Winnipeg Jetsin Evander Kanen t\xc3\xb6rm\xc3\xa4tty\xc3\xa4 h\xc3\xa4neen. Kes\xc3\xa4ll\xc3\xa4 2012 Montoya siirtyi Jetsiin, jonka kanssa teki aluksi vuoden sopimuksen. H\xc3\xa4n oli Winnipegiss\xc3\xa4 Ond\xc5\x99ej Pavelecin varamaalivahtina. _NEWLINE_1. hein\xc3\xa4kuuta 2014 Montoya solmi Florida Panthersin kanssa kahden vuoden sopimuksen, jonka arvo oli 1,050 miljoonaa dollaria per kausi. H\xc3\xa4n oli Floridassa Roberto Luongon varamaalivahti. 1. hein\xc3\xa4kuuta 2016 h\xc3\xa4n siirtyi yksivuotisella, 950\xc2\xa0000 dollarin arvoisella sopimuksella Montreal Canadiensiin.\n_START_SECTION_\nMaajoukkueura\n_START_PARAGRAPH_\nMontoya edusti kaksi kertaa Yhdysvaltoja nuorten MM-kisoissa. H\xc3\xa4n sai ensimm\xc3\xa4isen kultamitalinsa Suomessa pelatuissa kisoissa 2004, jolloin h\xc3\xa4net nimettiin t\xc3\xa4hdist\xc3\xb6kentt\xc3\xa4\xc3\xa4n. Seuraavana vuonna nuorten MM-kisat siirtyiv\xc3\xa4t Yhdysvaltoihin, mutta Montoya ja Yhdysvaltain joukkue oli pettymys h\xc3\xa4viten pronssiottelussa T\xc5\xa1ekille._NEWLINE_Montoya pelasi my\xc3\xb6s vuoden 2009 MM-kisoissa Sveitsiss\xc3\xa4. H\xc3\xa4n pelasi kuitenkin vain yhden pelin Ranskaa vastaan. Joukkue voitti pelin 6\xe2\x80\x932. Montoya edusti Yhdysvaltojen maajoukkuetta MM-kisoissa taas vuoden 2011 MM-kisoissa. H\xc3\xa4n esiintyi nelj\xc3\xa4ss\xc3\xa4 ottelussa.'